
REFERAT DE APROBARE A  PROIECTULUI DE HOTĂRÂRE
Sectiunea 1 
Titlulproiectului de hotărâre
Proiectul de hotărâre
privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliul de Administrație al societății și declanșarea procedurii de selecție pentru ocuparea unui post rămas vacant

Sectiunea a 2 - a 
Motivulemiteriiproiectului de hotărâre
	
			În cazul societăţilor, procedura de selecţie se efectuează cu scopul de a asigura transparentizarea şi profesionalizarea consiliilor de administraţie, potrivit standardelor de guvernanţă corporativă a întreprinderilor publice. 
			Prin Hotărârea Consiliului Local al Municipiului Timișoara nr. 48/02.02.2023 a fost declanșată procedura de selecție pentru ocuparea a două posturi vacante de membri în cadrul Consiliului de Administrație al Agenției de Achiziții Publice Timișoara S.R.L.
			Finalizarea selecţiei membrilor consiliului de administraţie s-a realizat prin întocmirea de către Comisia de selecţie a Raportului final nr. SC2023-3178/20.03.2023, conform Normelor metodologice de aplicarea a unor prevederi ale OUG nr. 109/2011 privind guvernanţa corporativă a întreprinderilor publice, aprobate prin Hotărârea Guvernului nr. 722/2016. 
			Având în vedere prevederile legislaţiei în vigoare și Hotărârera Consiliului Local nr. 41/2022, raportul se transmite conducătorului autorităţii publice tutelare, Consiliului Local al Municipiului Timişoara, în vederea mandatării reprezentanţilor acestuia în adunarea generală a asociaților, pentru propunerea de membri în consiliul de administraţie.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
	În conformitate cu prevederile art. 191, 194 și art. 195 din Legea societăților nr. 31/1990, republicată, hotărârile asociaţilor se iau în adunarea generală.
 	Adunarea generală a asociaţilor are următoarele obligaţii principale:
a) să aprobe situaţia financiară anuală şi să stabilească repartizarea profitului net;
b) să desemneze administratorii şi cenzorii, să îi revoce/demită şi să le dea descărcare de activitate, precum şi să decidă contractarea auditului financiar, atunci când acesta nu are caracter obligatoriu, potrivit legii;
c) să decidă urmărirea administratorilor şi cenzorilor pentru daunele pricinuite societăţii, desemnând şi persoana însărcinată să o exercite;
d) să modifice actul constitutiv.
De asemenea, administratorii sunt obligaţi să convoace adunarea asociaţilor la sediul social, cel puţin o dată pe an sau de câte ori este necesar.
Un asociat sau un număr de asociaţi, ce reprezintă cel puţin o pătrime din capitalul social, va putea cere convocarea adunării generale, arătând scopul acestei convocări.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numel eunităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
În concluzie, considerăm că este oportună iniţierea unui proiect de mandatare a reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliul de Administrație al societății și declanșarea procedurii de selecție pentru ocuparea unui post rămas vacant.

